**บทที่ 4**

**การเขียนรายการอ้างอิง**

การอ้างถึงทั้งหมดที่ปรากฏในเนื้อหาวิทยานิพนธ์ จะนำมารวบรวมเป็นรายการอ้างอิง (References) ไว้ท้ายเล่ม รายการอ้างอิงเหล่านี้จะให้ข้อมูลจำเป็นที่ช่วยให้การสืบค้นงานแต่ละงานทำได้อย่างสะดวก รายการอ้างอิงที่ใช้สนับสนุนการวิจัยควรมีจำนวนพอเหมาะ โดยเลือกสรรอ้างถึงงานที่เด่นที่เกี่ยวข้อง มีการอ้างอย่างถูกต้อง เช่น ถ้าใช้สาระสังเขปบทความแต่มิได้ค้นและอ่านบทความฉบับเต็ม รายการอ้างอิงควรระบุว่าอ้างสาระสังเขป เป็นต้น ดังนั้นมาตรฐานการอ้างอิงจะช่วยให้รายการอ้างอิงถูกต้อง สมบูรณ์ เป็นประโยชน์ต่อผู้อ่าน ซึ่งมาตรฐานการอ้างอิงนั้นมีหลายรูปแบบสำหรับคู่มือการเขียนวิทยานิพนธ์นี้ใช้รูปแบบการอ้างอิงแบบ APA 6th Edition (หาก American Psychological Association มีการปรับปรุงรูปแบบการอ้างอิงแบบ APA เป็น Edition ใหม่ ให้ใช้รูปแบบการอ้างอิงแบบ APA Edition ปัจจุบันในการเขียนอ้างอิง)

**4.1 จุดประสงค์ของรายการอ้างอิง**

เนื่องจากจุดประสงค์ประการหนึ่งของรายการอ้างอิงคือ ช่วยให้ผู้อ่านสามารถค้นและติดตามงานต่าง ๆ ที่อ้างในวิทยานิพนธ์ ดังนั้นรายการอ้างอิงต้องถูกต้องและสมบูรณ์ งานทุกงานที่อ้างถึงในเนื้อหาต้องปรากฏในรายการอ้างอิง ผู้ระบุต้องตรวจสอบให้มั่นใจว่างานที่อ้างปรากฏทั้งสองแห่ง ผู้แต่งและปีที่อ้างในเนื้อหาต้องตรงกับรายการอ้างอิงท้ายเล่ม ทั้งนี้ หากเกิดความผิดพลาด จะแสดงถึงความเลินเล่อและมีผลต่อความเป็นนักวิชาการของผู้ระบุ

**4.2 ส่วนต่าง ๆ ของรายการอ้างอิง**

รายการอ้างอิงแต่ละเรื่องหรือแต่ละรายการประกอบด้วยข้อมูลหลัก ดังนี้ **ผู้แต่ง ปีที่พิมพ์ของงานนั้น ชื่อเรื่อง และข้อมูลการพิมพ์**

รายการอ้างอิงของงานแต่ละประเภท ได้แก่ หนังสือ วารสาร แผ่นพับ บทของหนังสือ รายงานการวิจัย รายงานการประชุม วิทยานิพนธ์ งานที่ไม่พิมพ์เผยแพร่ งานที่เผยแพร่ในวงจำกัด สื่อโสตทัศน์ และสื่ออิเล็กทรอนิกส์ จะมีรูปแบบการเขียนรายการอ้างอิงที่แตกต่างกันไป

**4.3 การเขียนรายการอ้างอิง**

ในส่วนนี้จะนำเสนอรายละเอียดรูปแบบการเขียนรายการอ้างอิงงานแต่ละประเภท พร้อมตัวอย่าง

**4.3.1 หนังสือ**

ประกอบด้วยรูปแบบการเขียนรายการอ้างอิงของหนังสือทั่วไป หนังสืออ้างอิง เช่น พจนานุกรม สารานุกรม เป็นต้น

**รูปแบบ**

ผู้แต่ง. (ปีที่พิมพ์). *ชื่อหนังสือ.* เล่มที่หรือจำนวนเล่ม (ถ้ามี). ครั้งที่พิมพ์ (ถ้ามี).

ชื่อชุดหนังสือและลำดับที่ (ถ้ามี). สถานที่พิมพ์: สำนักพิมพ์.

**วิธีเขียนรายการอ้างอิงหนังสือ**

**1. ผู้แต่ง**

1) ผู้แต่งชาวไทยให้ระบุชื่อตามที่ปรากฏ หากต้องการระบุเป็นภาษาต่างประเทศ ให้ระบุตัวอักษรตัวแรกของชื่อ พิมพ์ด้วยตัวพิมพ์ใหญ่ ตามด้วยเครื่องหมายมหัพภาพ ( . ) จากนั้นตามด้วยนามสกุล

ขวัญกมล ดอนขวา. (2553)

J. Tanthanuch. (2015) S. Limpijumnong. (2016) S. Maensiri.  (2017)

R. Yimnirun. (2016)

2) ผู้แต่งชาวไทย มีฐานันดรศักดิ์ บรรดาศักดิ์ ให้ระบุชื่อตามด้วยเครื่องหมายจุลภาค ( , ) และฐานันดรศักดิ์ บรรดาศักดิ์

คึกฤทธิ์ ปราโมช, ม.ร.ว.

เทพรัตนราชสุดาฯ สยามบรมราชกุมารี, สมเด็จพระ.

อุปกิตศิลปสาร, พระยา

3) ผู้แต่งชาวต่างประเทศ ให้ระบุชื่อสกุลก่อน ตามด้วยเครื่องหมายจุลภาค ( , ) ตามด้วยอักษรย่อชื่อต้นและชื่อกลาง (ถ้ามี)

Chen, C.

MacFarlane, A. G. J.

Prince-Embury, S.

Richardson, J. V., Jr.

Robinson, R. K.

4) ชื่อผู้แต่งมีขีดระหว่างชื่อแรกและชื่อกลาง ให้คงขีดไว้

Wang, Z-M. ซึ่งมาจาก (Wang, Zhong-Ming)

Yoo, J-O. ซึ่งมาจาก (Yoo, Jae-Ok)

5) ผู้แต่งไม่เกิน 7 คน ให้ระบุชื่อผู้แต่งทุกคน คั่นแต่ละชื่อด้วยเครื่องหมายจุลภาค ( , ) ใช้คำว่า *และ* สำหรับงานภาษาไทย และเครื่องหมาย & สำหรับงานภาษาต่างประเทศ ก่อนชื่อผู้แต่ง คนสุดท้าย

มณฑารพ ยมาภัย, พรรณลดา ติตตะบุตร, สุรินทร บุญอนันธนสาร, และณัฐธิญา เบือนสันเทียะ. (2558).

Nachaithong, T., Tuichai, W., Kidkhunthod, P., Chanlek, N., Thongbai, P., & Maensiri, S. (2017).

6) ผู้แต่ง 8 คนหรือมากกว่า ให้ระบุชื่อผู้แต่ง 6 คนแรก คั่นแต่ละชื่อด้วยเครื่องหมายจุลภาค ( , ) และใช้เครื่องหมาย ( ... ) หรือ ( , ... ) ก่อนชื่อผู้แต่งคนสุดท้าย

ชาญชัย ทองโสภา, พรรษา ลิบลับ, ทิพย์สุภินทร์ หินซุย, ศรัลย์ ปานศรีพงษ์, สุภัทร หนูแย้ม, นัยวัฒน์ สุขทั่ง, ...ธราวุธ บุญน้อม. (2558).

Waehayee, A., Eknapakul, T., Chanlek, N., Kongnok, T., Rattanasuporn, S., Nakajima, H., ... Siritanon, T. (2017).

7) ผู้แต่งเป็นสถาบันให้ระบุชื่อเต็ม หน่วยงานของรัฐอย่างน้อยให้ระบุชื่อหน่วยงานระดับกรมหรือเทียบเท่าและระบุชื่อหน่วยงานใหญ่ก่อน

กรมการขนส่งทางบก. (2551).

คณะกรรมการเทคโนโลยีสารสนเทศแห่งชาติ. สำนักงานเลขานุการ. (2538).

มหาวิทยาลัยขอนแก่น. คณะสาธารณสุขศาสตร์. (2552).

มหาวิทยาลัยเทคโนโลยีสุรนารี. (2559).

American Society for Information Science.

Centre for Information Management and Technology.

Council on Environment Quality.

Ministry of Science and Technology.

8) งานที่ไม่ปรากฎผู้แต่งแต่มีบรรณาธิการ ให้ระบุชื่อบรรณาธิการไว้ในเครื่องหมายวงเล็บ ( ) ใช้คำว่า *บรรณาธิการ* สำหรับงานภาษาไทย และ *Ed.* สำหรับบรรณาธิการหนึ่งคน หรือ *Eds*. สำหรับบรรณาธิการมากกว่าหนึ่งคน สำหรับงานภาษาต่างประเทศ

สุปาณี เสนาดิสัย, และวรรณภา ประไพพานิช (บรรณาธิการ). (2551). *การพยาบาลพื้นฐาน: แนวคิดและการปฏิบัติ.* (พิมพ์ครั้งที่ 12). กรุงเทพฯ: จุดทอง.

Draelos, Z. D. (Ed.). (2016). *Cosmetic dermatology: Products and procedures*(2nd ed.)**.** Hoboken, NJ: Wiley Blackwell.

Navarre, R., & Pavek, M. J. (Eds.). (2015). *The potato: Botany, production and uses.* Wallingford: CABI.

9) กรณีไม่ปรากฏชื่อผู้แต่ง ให้เลื่อนชื่อเรื่องมาแทนชื่อผู้แต่ง

*พจนานุกรมฉบับราชบัณฑิตยสถาน พ.ศ. 2554.* (2556)

*The facts on file visual dictionary.* (1986).

10) ใช้เครื่องหมายจุลภาค ( , ) แยกผู้แต่งแต่ละคน และแยกระหว่างชื่อย่อกับชื่อสกุล

11) จบรายการผู้แต่งด้วยเครื่องหมายมหัพภาค ( . )

**2. ปีที่พิมพ์**

1) ระบุปีลิขสิทธิ์หรือปีที่พิมพ์งานนั้นไว้ในเครื่องหมายวงเล็บ ( )

2) งานที่อยู่ระหว่างดำเนินการจัดพิมพ์ ใช้คำว่า *กำลังจัดพิมพ์* สำหรับงานภาษาไทย และ *in press* สำหรับงานภาษาต่างประเทศ ใส่ไว้ในเครื่องหมายวงเล็บ ( )

3) ถ้าไม่ปรากฏปีที่พิมพ์ ใช้คำว่า *ม.ป.ป.* สำหรับงานภาษาไทย และ *n.d.* สำหรับงานภาษาต่างประเทศ ใส่ไว้ในเครื่องหมายวงเล็บ ( )

4) จบรายการปีที่พิมพ์ด้วยเครื่องหมายมหัพภาค ( . )

สำนักงานคณะกรรมการแห่งชาติ. (ม.ป.ป.). *วัฒนธรรมไทย.*

Auchbach, J. S. (in press).

**3. ชื่อหนังสือ**

1) หนังสือภาษาต่างประเทศ ใช้อักษรตัวใหญ่เฉพาะคำแรกของชื่อเรื่องชื่อเรื่องรองที่ปรากฏอยู่หลังเครื่องหมายมหัพภาคคู่ ( : ) และชื่อเฉพาะ ใช้อักษรตัวหนาหรือ ขีดเส้นใต้

Jahnke, I. (2016). *Digital didactical designs: Teaching and learning*

*in CrossActionSpaces***.** London: Routledge.

2) กรณีชื่อพืช สัตว์ สิ่งมีชีวิตอื่น ๆ ที่เป็นภาษาลาติน ใช้อักษรตัวเอน ตัวหนา หรือขีดเส้นใต้ กรณีหนังสือด้านวิทยาศาสตร์อาจใช้อักษรตัวธรรมดา

3) ถ้าไม่มีรายละเอียดอธิบายหนังสือหรืองานนั้น ให้จบรายการด้วยเครื่องหมายมหัพภาค ( . )

**4. รายละเอียดคำอธิบายงาน** (ถ้ามี)

1) เล่มที่หรือจำนวนเล่ม กรณีงานที่อ้างมีจำนวนหลายเล่มหรืออ้างเฉพาะเล่ม ให้ระบุเล่มที่อ้างหรือจำนวนเล่มในเครื่องหมายวงเล็บ ( ) ต่อจากชื่อหนังสือ

ประสาร เปรมะสกุล. (2554). *หนังสือฉลาดตรวจสุขภาพ ฉบับรู้ทันโรคถอย* (เล่มที่ 2). นนทบุรี: อมรินทร์บุ๊คเซ็นเตอร์.

Felicia, P. (Ed). (2011). *Handbook of research on improving learning and motivation through educational games: Multidisciplinary approaches* (Vols. 1-2). Hershey, PA: Information Science.

2) ครั้งที่พิมพ์ ถ้าเป็นการพิมพ์ตั้งแต่ครั้งที่สองเป็นต้นไปหรือจัดพิมพ์ใหม่ ที่มีการแก้ไข ให้ระบุข้อความกำกับไว้ในเครื่องหมายวงเล็บ ( ) เช่น *พิมพ์ครั้งที่ 2 พิมพ์ครั้งที่ 3 ฉบับปรับปรุง* สำหรับงานภาษาไทย และ *2nd ed., 3rd ed., rev. ed.* สำหรับงานภาษาต่างประเทศ

สิทธิ์ ธีรสรณ์. (2558). *เทคนิคการระบุบทความวิชาการ.* (พิมพ์ครั้งที่ 4).

กรุงเทพฯ: สำนักพิมพ์แห่งจุฬาระบุกรณ์มหาวิทยาลัย.

Child, J. (2015). *Organization: contemporary principles and practices.*(2nd ed.). West Sussex, UK: Wiley.

3) จบรายการรายละเอียดคำอธิบายด้วยเครื่องหมายมหัพภาค ( . )

**5. ชื่อชุดหนังสือและลำดับที่** (ถ้ามี)

หนังสือชุด ให้ระบุชื่อชุดหนังสือ (Series) เล่มที่ (Vol.) และจบรายการด้วยเครื่องหมายมหัพภาค ( . )

อังคณา ศุภกิจวณิชโชค. (2554). *จานอร่อยสุขภาพ.*ชุดอาหารและ สุขภาพ. กรุงเทพฯ: อมรินทร์ Cuisine.

Mechanic, D. (2010). The rise and fall of managed care. In Currie, G., & Kitchener, M. (Series Ed.). *Organizing and Managing Public Services: Vol. 1. Organizing health services*(pp. 123-139). London: Sage Pub.

**6. ข้อมูลการพิมพ์**

ข้อมูลการพิมพ์ ประกอบด้วย

ก) สถานที่พิมพ์ ได้แก่ ชื่อรัฐ เมือง ประเทศ

ข) สำนักพิมพ์

1) ให้ระบุชื่อเมือง ถ้าชื่อเมืองไม่เป็นที่รู้จักหรือทำให้สับสนกับชื่ออื่น ให้ระบุชื่อรัฐ หรือชื่อประเทศที่สำนักพิมพ์นั้นตั้งอยู่กำกับโดยดูจากหน้าปกในของหนังสือ

**ตัวอย่าง**

สถานที่พิมพ์ ชื่อรัฐ New York:

สำนักพิมพ์ McGraw-Hill

สถานที่พิมพ์ ชื่อประเทศ Oxford, England:

สำนักพิมพ์ Basil Backwell.

เมืองสำคัญที่รู้จักดี Paris:

สำนักพิมพ์ Unesco

สถานที่พิมพ์ ชื่อเมืองและชื่อรัฐ Westport, CT:

สำนักพิมพ์ Meckler

2) ชื่อเมืองมีหลายแห่ง เช่น New York, London, New Delhi ให้ระบุชื่อแรก ที่ปรากฏ

3) ชื่อสำนักพิมพ์ ให้ระบุเฉพาะชื่อสำนักพิมพ์ ส่วนคำขยาย เช่น บริษัท จำกัด Publishers. Co., Ltd., Inc. เป็นต้น ให้ตัดออก เฉพาะคำว่า Books, Press ให้คงไว้

Academic Press

Asia Books

Harper & Row

Holt, Rinehart, & Winston

McGraw-Hill

Wiley

4) สำนักพิมพ์ที่เป็นสมาคม มหาวิทยาลัย ให้ระบุชื่อเต็ม

สำนักพิมพ์มหาวิทยาลัยเทคโนโลยีสุรนารี

University of Chicago Press

5) สำนักพิมพ์ที่มีทั้งหน่วยงานใหญ่และหน่วยงานย่อย ให้ระบุชื่อหน่วยงานย่อยก่อนหน่วยงานใหญ่ ใช้เครื่องหมายจุลภาค ( , ) คั่น สำหรับงานภาษาต่างประเทศ

นครราชสีมา: สำนักวิชาวิทยาศาสตร์ มหาวิทยาลัยเทคโนโลยีสุรนารี Cambridge, MA: Division of Epidemiology & Data Services, Cambridge Public Health Department

6) สถาบันหรือหน่วยงานเป็นผู้แต่งหรือผู้จัดพิมพ์ ในส่วนของตำแหน่งสำนักพิมพ์ ใช้คำว่า *ผู้แต่ง* สำหรับงานภาษาไทย และ *Author* สำหรับงานภาษาต่างประเทศ

กรมปศุสัตว์. กองบำรุงพันธุ์สัตว์. (2553). *พันธุ์สัตว์: กองบำรุง พันธุ์สัตว์.* กรุงเทพฯ: ผู้แต่ง.

American Nurses Association. (2001). *Code of ethics for nurses with interpretive statements.* Silver Spring, MD: Author.

7) ไม่ปรากฏสถานที่พิมพ์ ใช้คำย่อว่า *ม.ป.ท.* สำหรับงานภาษาไทย และ *N.P.* สำหรับงานภาษาต่างประเทศ ไม่ปรากฏสำนักพิมพ์ ใช้คำย่อว่า *ม.ป.พ.* สำหรับงานภาษาไทย และ *n.p*. สำหรับงานภาษาต่างประเทศ

8) จบรายการด้วยเครื่องหมายมหัพภาค ( . )

**ตัวอย่าง**

ประมวล รุจนเสรี. (ม.ป.ป). *การบริหาร-การจัดการที่ดี.* ม.ป.ท.: ม.ป.พ.

สุวิทย์ อ๋องสมหวัง. (2559). *ระบบการรับรู้จากระยะไกลและการวิเคราะห์ข้อมูล*

*ภาพเชิงเลข = Remote sensing system and digital image analysis*. นครราชสีมา: สำนักวิชาวิทยาศาสตร์ มหาวิทยาลัยเทคโนโลยีสุรนารี.

Bejan, A. (2016). *The physics of life: The evolution of everything.*

New York: St. Martin's Press.

The influenza division international activities: Fiscal year 2009 annual report. (2010). N.P.: n.p.

**4.3.2 หนังสืออิเล็กทรอนิกส์**

ประกอบด้วยรูปแบบของการเขียนรายการอ้างอิงหนังสือที่เผยแพร่ในรูปแบบอิเล็กทรอนิกส์ หนังสืออิเล็กทรอนิกส์ที่มี DOI กำกับ รวมทั้งหนังสือที่เผยแพร่ในรูปแบบสาธารณสมบัติ (Public Domain) และงานที่เข้าถึงได้แบบออนไลน์

**รูปแบบ**

ผู้แต่ง. (ปีที่พิมพ์). *ชื่อหนังสือ*. สืบค้นจาก <http://www.xxxxxxx>

**รูปแบบหนังสืออิเล็กทรอนิกส์ที่มี DOI**

ผู้แต่ง. (ปีที่พิมพ์). *ชื่อหนังสือ.* doi:xxxxxxx

**วิธีเขียนรายการอ้างอิงหนังสืออิเล็กทรอนิกส์**

1) ผู้แต่ง ปีที่พิมพ์ ชื่อหนังสือ ใช้หลักการเดียวกันกับการเขียนรายการอ้างอิงหนังสือ

2) ใช้คำว่า *สืบค้นจาก* สำหรับหนังสืออิเล็กทรอนิกส์ภาษาไทย และ *Retrieved from* สำหรับหนังสืออิเล็กทรอนิกส์ภาษาต่างประเทศ ตามด้วย URL

3) หนังสืออิเล็กทรอนิกส์ที่มี DOI ให้ระบุ DOI ต่อจากชื่อหนังสือ

**ตัวอย่าง**

ทีปานิส ชาชิโย. (ม.ป.ป). *กลศาสตร์ควอนตัม ระดับบัณฑิตศึกษา เล่ม 1.* สืบค้นจาก https://sites.google.com/site/siamphysics/quantum-

mechanics/online-textbook

Kampker, A., Gerdes, J., & Schuh, G. (Eds.). (2017). *Think big, start small.* doi:10.1007/978-3-662-54997-1

Siddique, Z., Anand, S., & Lewis-Greene, H. (2017). *The dental foundation interview guide: With situational judgement tests.* Retrieved from http://eds.b.ebscohost.com/ehost/detail/   
 detail?vid=3&sid=09d2e47d-50fa-4fd2-a611-775e44c9f9e%40 sessionmgr102&bdata=JnNpdGU9ZWhvc3QtbGl2ZQ%3d%3d

#AN=1214895&db=nlebk

**4.3.3 หนังสือแปล**

**รูปแบบ**

ผู้แต่ง. (ปีที่พิมพ์). *ชื่อเรื่องที่แปล* [ชื่อเรื่องต้นฉบับ] (ชื่อผู้แปล, ผู้แปล). สถานที่พิมพ์: สำนักพิมพ์.

**วิธีเขียนรายการอ้างอิงหนังสือแปล**

1) ผู้แต่ง หนังสือที่แปลเป็นภาษาไทย ระบุชื่อผู้แต่งในภาษาเดิมเป็นภาษาไทย ถ้าไม่มีชื่อผู้แต่งเดิม ให้ระบุชื่อผู้แปลในรายการผู้แต่ง แล้วกำกับด้วยคำว่า *ผู้แปล* สำหรับงานภาษาไทย และ *Trans.* สำหรับงานภาษาต่างประเทศ โดยใช้หลักการเดียวกันกับการเขียนรายการอ้างอิงหนังสือ

2) ชื่อเรื่อง ระบุชื่อเรื่องในภาษาที่แปลแล้ว ใช้อักษรตัวเอน ชื่อเรื่องในภาษาเดิม (ถ้ามี) พิมพ์ด้วยตัวอักษรปกติ ระบุไว้ในเครื่องหมายวงเล็บเหลี่ยม [ ] ต่อท้ายชื่อเรื่อง

3) ผู้แปล ระบุชื่อผู้แปลตามลำดับทั้งชาวไทยและชาวต่างประเทศ ในเครื่องหมายวงเล็บ ( ) ใช้คำว่า *ผู้แปล* สำหรับงานภาษาไทย และ *Trans.* สำหรับงานภาษาต่างประเทศ กำกับไว้หลังชื่อผู้แปล และใช้เครื่องหมายจุลภาค ( , ) คั่น หากระบุชื่อผู้แปลในรายการผู้แต่งแล้วไม่ต้องมีข้อความนี้

4) รายละเอียดคำอธิบาย เช่น จำนวนเล่ม เล่มที่ ชื่อชุด ลำดับที่ เป็นต้น ใช้หลักการเดียวกันกับการเขียนรายการอ้างอิงหนังสือ และระบุจำนวนเล่มหรือเล่มที่ไว้หลังชื่อผู้แปล

5) ข้อมูลการพิมพ์ ใช้หลักการเดียวกันกับการเขียนรายการอ้างอิงหนังสือ

**ตัวอย่าง**

ยูรี่, วิลเลี่ยม. (2559). *ต่อรองตัวเองให้ชนะ ก่อนที่จะต่อรองกับคนอื่น* [Getting to yes with yourself and other worthy opponents] (ศุภิกา กุญชร ณ อยุธยา, ผู้แปล)*.* กรุงเทพฯ: แอร์โรว์ มัลติมีเดีย.

โอโนดะ, ฮิโรกาซุ. (2559). *100 โจทย์คณิตสุดหินในประวัติศาสตร์* [Sugaku nanmon best 100] (อรรณพ เรืองวิเศษ, ผู้แปล). กรุงเทพฯ: สมาคม ส่งเสริมเทคโนโลยี (ไทย-ญี่ปุ่น).

Hankel, W. (1981). *Prosperity amidst crisis: Austria’s economic policy*

*and the energy crunch* (J. Steinberg. Boulder, Trans.) Colo: Westview Press.

**4.3.4 หนังสือที่พิมพ์ในโอกาสพิเศษ**

หนังสือที่พิมพ์ในโอกาสพิเศษ เช่น หนังสืองานศพ งานวันสถาปนา รายงานประจำปีเป็นต้น

**รูปแบบ**

ผู้แต่ง. (ปีที่พิมพ์). *ชื่อหนังสือ*. สถานที่พิมพ์: สำนักพิมพ์. (รายละเอียดของหนังสือ).

**วิธีเขียนรายการอ้างอิงหนังสือที่พิมพ์ในโอกาสพิเศษ**

1) ผู้แต่ง ปีพิมพ์ ชื่อเรื่อง ข้อมูลการพิมพ์ ใช้หลักการเดียวกันกับการเขียนรายการอ้างอิงหนังสือ

2) รายละเอียดของหนังสือไว้ ระบุไว้ในเครื่องหมายวงเล็บ ( ) ท้ายรายการ

**ตัวอย่าง**

มหาวิทยาลัยเทคโนโลยีสุรนารี. (2559). *26 ปี มหาวิทยาลัยเทคโนโลยีสุรนารี:*

*รายงานประจำปี 2558.* นครราชสีมา: มหาวิทยาลัยเทคโนโลยีสุรนารี. (รายงานประจำปี 2558)

วุฒิพล หัวเมืองแก้ว. (2557). *เศรษฐศาสตร์ทรัพยากรป่าไม้.*กรุงเทพฯ: มหาวิทยาลัยเกษตรศาสตร์, คณะวนศาสตร์. (อนุสรณ์งานพระราชทาน เพลิงศพ ศาสตราจารย์ ดร.วุฒิพล หัวเมืองแก้ว).

**4.3.5 บทความในหนังสือรวมเรื่อง หนังสืออ้างอิง** ได้แก่ สารานุกรม และบทความ ในหนังสือรวมเรื่องอิเล็กทรอนิกส์

หนังสือรวมเรื่องประกอบด้วย บทความต่าง ๆ อาจเขียนโดยผู้เขียนคนเดียวหรือหลายคน เมื่อมีการอ้างจะอ้างเพียงตอนใดตอนหนึ่งหรือบทใดบทหนึ่ง (หากอ้างทั้งเล่ม ให้ใช้หลักการเดียวกันกับการเขียนรายการอ้างอิงหนังสือ)

**รูปแบบหนังสือรวมเรื่อง**

ผู้เขียนบทความ. (ปีที่พิมพ์). ชื่อบทความหรือชื่อบท. ใน ชื่อบรรณาธิการ (บรรณาธิการ). *ชื่อหนังสือ* (ครั้งที่พิมพ์, เล่มที่, หน้า). สถานที่พิมพ์: สำนักพิมพ์.

**รูปแบบหนังสือรวมเรื่องอิเล็กทรอนิกส์**

ผู้เขียนบทความ. (ปีที่พิมพ์). ชื่อบทความหรือชื่อบท. ใน ชื่อบรรณาธิการ (บรรณาธิการ). *ชื่อหนังสือ* (ครั้งที่พิมพ์, เล่มที่, หน้า). doi:xxxxxx

**วิธีเขียนรายการอ้างอิงบทความในหนังสือรวมเรื่อง**

1) ชื่อผู้เขียนบทความ ใช้หลักการเดียวกันกับการเขียนรายการอ้างอิงหนังสือ ถ้าไม่ปรากฏชื่อผู้เขียนบทความ ให้ระบุชื่อบทความเป็นลำดับแรก

2) ชื่อบทความ ใช้หลักการเดียวกันกับการเขียนรายการอ้างอิงหนังสือ ใช้อักษรตัวใหญ่เฉพาะคำแรกและชื่อเฉพาะ ใส่เครื่องหมายมหัพภาค ( . ) ท้ายชื่อบทความ และใช้คำว่า *ใน* สำหรับงานภาษาไทย และ *In* สำหรับงานภาษาต่างประเทศ ตามด้วยชื่อบรรณาธิการหรือผู้รวบรวม (ถ้ามี) ชื่อชาวต่างประเทศ ระบุอักษรย่อชื่อต้น ชื่อกลาง (ถ้ามี) และชื่อสกุล ใช้คำว่า *บรรณาธิการ* สำหรับงานภาษาไทย และ *Ed.* กรณีบรรณาธิการหนึ่งคน หรือ *Eds.* กรณีบรรณาธิการมากกว่าหนึ่งคนสำหรับงานภาษาต่างประเทศ ใส่ไว้ในเครื่องหมายวงเล็บ ( )

3) ชื่อเรื่องของหนังสือ ใช้หลักการเดียวกันกับการเขียนรายการอ้างอิงหนังสือ และขีดเส้นใต้หรือใช้อักษรตัวหนา

4) เลขหน้าของบทความระบุเลขหน้าเริ่มต้นถึงเลขหน้าสุดท้ายในเครื่องหมายวงเล็บ ( ) ใช้คำว่า *หน้า* สำหรับงานภาษาไทย และ *p.* กรณีหน้าเดียว และ *pp*. กรณีหลายหน้า สำหรับงานภาษาต่างประเทศ

5) ข้อมูลการพิมพ์ ใช้หลักการเดียวกันกับการเขียนรายการอ้างอิงหนังสือ

6) หากมี DOI กำกับ ให้ระบุ DOI แทนข้อมูลการพิมพ์

**ตัวอย่าง**

ภาวิช ทองโรจน์. (2555). มหาวิทยาลัยกับการพัฒนาที่ยั่งยืน. ใน ไพพูรย์ สินลารัตน์

(บรรณาธิการ). *วิกฤติอุดมศึกษาไทย: ที่มาและที่ไป.*(หน้า 112-120). กรุงเทพฯ: สมาคมสภามหาวิทยาลัย (ประเทศไทย)

เรณู พุกบุญมี. (2555). ผู้ปฏิบัติการพยาบาลขั้นสูงกับการปฏิบัติโดยใช้หลักฐาน เชิงประจัก. ใน สมจิต หนุเจริญกุล และอรสา พันธ์ภักดี (บรรณาธิการ). *การปฏิบัติการพยาบาลขั้นสูง: บูรณาการสู่การปฏิบัติ.* (พิมพ์ครั้งที่ 2, หน้า 134-158). กรุงเทพฯ: สภาการพยาบาล กระทรวงสาธารณสุข.

McCarthy, G., & Evans, J. (2010). Archival documentation. In Bates, M. J.

& Maack, M. N. (Eds.). *Encyclopedia of library and information sciences* (3th ed., Vol. 1, pp. 141-146). Boca Raton, FL: CRC. An introduction to restoration genetics. (2010). In Singh, P., *Encyclopedia of quantitative genetics and biometrical techniques in plant breeding.*(pp. 63-116). New Delhi: Anmol Pub.

Strong, E. K., Jr., & Uhrbrock, R. S. (1923). Bibliography on job analysis. In L. Outhwaite (Series Ed.), *Personnel Research Series: Vol. 1. Job analysis and the curriculum* (pp. 140-46). doi: 10.1037/10762-000

**4.3.6 บทความในวารสาร**

วารสาร หมายถึง สิ่งพิมพ์ต่อเนื่องที่ออกตามกำหนดเวลารวมถึงนิตยสาร และจดหมายข่าว

**รูปแบบ**

ผู้เขียนบทความ. (ปีที่พิมพ์). ชื่อบทความ. *ชื่อวารสาร, ปีที่หรือเล่มที่*(ฉบับที่), เลขหน้า.

**วิธีเขียนรายการอ้างอิงบทความในวารสาร**

1) ชื่อผู้เขียนบทความ ชื่อบทความ ใช้หลักการเดียวกันกับการเขียนรายการอ้างอิงหนังสือ ถ้าไม่มีชื่อผู้เขียนบทความให้ระบุชื่อบทความแทนได้ สำหรับชื่อภาษาอังกฤษให้ใช้อักษรตัวใหญ่ตัวแรกเท่านั้น

2) ถ้างานที่อ้างมีรูปลักษณ์พิเศษ เช่น เป็นสาระสังเขป ซีดี-รอม จดหมาย ถึงบรรณาธิการ ฯลฯ ให้ระบุลักษณะเหล่านี้ในวงเล็บเหลี่ยมเพื่อช่วยให้ผู้อ่านสืบค้นได้ง่าย

[จดหมายถึงบรรณาธิการ] [Letter to the editor]

[ฉบับพิเศษ] [Special issue]

[สาระสังเขป] [Abstract]

[ซีดี-รอม] [CD-ROM]

3) ชื่อวารสาร ระบุชื่อเต็มของวารสารโดยใช้อักษรตัวใหญ่ตัวแรกทุกคำ ยกเว้น คำนำหน้านาม บุพบท และสันธาน

Journal of Animal Science

Journal of Personality and Social Psychology

Information Management and Technology

ถ้าจะใช้ชื่อย่อ ให้ระบุชื่อย่อตามที่วารสารนั้นใช้ โดยสังเกตได้จากชื่อย่อที่พิมพ์บนหัวหรือท้ายแต่ละหน้าของวารสารนั้น

ว. กีฏ. สัตว.

Can. J. Microbiol.

J. Am. Chem. Soc.

J. Bacteriol.

ชื่อวารสารให้ขีดเส้นใต้หรือพิมพ์ตัวหนา

4) ปีที่/เล่มที่ (Volume) ของวารสาร นิตยสาร จดหมายข่าว ให้ระบุเฉพาะตัวเลข ไม่ต้องมีคำว่า Vol ปีที่ เล่มที่กำกับ ถ้าวารสารหรืองานนั้นไม่มีเลขปีที่ เล่มที่ให้ระบุเดือนหรือฤดูที่ตีพิม์วารสารนั้น เช่น

(1994, April).

(1990, Spring).

5) ถ้าต้องการระบุฉบับที่ (Number) ให้ระบุตัวเลขไว้ในวงเล็บต่อท้ายปีที่ เช่น

*Database, 13*(5),

*JASIS, 35*(3),

6) เลขหน้า ให้ระบุเฉพาะตัวเลข

7) จบรายการด้วยเครื่องหมายมหัพภาค ( . )

**ตัวอย่าง**

หนึ่งฤทัย ขอผลกลาง. (2558). แนวทางการส่งเสริมศักยภาพของสื่อท้องถิ่นเพื่อ การสื่อสารสุขภาพในภาคตะวันออกเฉียงเหนือ. *วารสารเทคโนโลยีสุรนารี,* *9*(2), 61-77.

Lassen, S. R., Steele, M. M., & Sailor, W. (2006). The relationship of school- wide positive behavior support to academic achievement in an urban middle school. *Psychology in the Schools, 43*, 701-712. Abstract retrieved from https://onlinelibrary.wiley.com

Srilomsak, S. (2015). Statistical experimental design in Thai ceramic and glass research. *Suranaree J. Sci. Technol., 22*(1), 1-4.

Yagodin, D., & Tegelberg, M. (2017). Donors do not trust: Actor- networks and intermedia agenda-setting in online climate news [Abstract]. *Nordicom Review, 38*(1), 97.

**4.3.7 บทความที่เผยแพร่ในรูปแบบออนไลน์และมี DOI กำกับ**

**รูปแบบ**

ผู้เขียนบทความ. (ปีที่พิมพ์). ชื่อบทความ. *ชื่อวารสาร,* *ปีที่หรือเล่มที่*(ฉบับที่), เลขหน้า. doi:xxxxxx

**วิธีเขียนรายการอ้างอิงบทความที่เผยแพร่ในรูปแบบออนไลน์และมี DOI กำกับ**

1) ใช้หลักการเดียวกันกับการเขียนรายการอ้างอิงบทความในวารสาร

2) ระบุ DOI ไว้ท้ายรายการ

**ตัวอย่าง**

ชไมพร กาญจนกิจสกุล. (2561) กระบวนการเลิกติดเกมคอมพิวเตอร์ออนไลน์ได้ สำเร็จ ของเยาวชนไทย. *วารสารมหาวิทยาลัยศิลปากร, 38*, 167-180. doi:10.14456/sujthai.2018.11

Sindhupakorn, B., Thienpratharn, S., & Kidkhunthod, P. (2017). A structural study of bone changes in knee osteoarthritis by synchrotron-based X-ray fluorescence and X-ray absorption spectroscopy techniques. *Journal of Molecular Structure,* *1146*, 254-258. doi:10.1016/j.molstruc.2017.06.013

**4.3.8 บทความที่เผยแพร่ในรูปแบบออนไลน์และไม่มี DOI กำกับ**

**รูปแบบ**

ผู้เขียนบทความ. (ปีที่พิมพ์). ชื่อบทความ. *ชื่อวารสาร, ปีที่หรือเล่มที่* (ฉบับที่), เลขหน้า. สืบค้นจาก http://www.xxxxxxxx

**วิธีเขียนรายการอ้างอิงบทความที่เผยแพร่ในรูปแบบออนไลน์และไม่มี DOI กำกับ**

1) ใช้หลักการเดียวกันกับการเขียนรายการอ้างอิงบทความในวารสาร

2) ระบุแหล่งข้อมูลไว้ท้ายรายการ ใช้คำว่า *สืบค้นจาก* สำหรับงานภาษาไทย และ *Retrieved from* สำหรับงานภาษาต่างประเทศ ตามด้วย URL

**ตัวอย่าง**

พิมพ์พรรณ เปาอินทร์, และขวัญกมล ดอนขวา. (2559). การศึกษาระบบ การจัดการห่วงโซ่อุปทานของยาระหว่างโรงพยาบาลปักธงชัยและ โรงพยาบาลกรุงเทพ-ราชสีมา. *วารสารเทคโนโลยีสุรนารี, 10*(1), 65-81. สืบค้นจาก https://www.tci-thaijo.org/index.php/sjss/ article/view/74541/60078

Luangthip A., Khamrat, S. & Fuenkajorn, K. (2017). Effects of carnallite on extraction ratio and borehole stability. *Suranaree J.Sci. Technol., 24*(1), 1-12. Retrieved from http://ird.sut.ac.th/e-journal/document/contents/Journal24(1)/Part1.pdf

**4.3.9 บทความในหนังสือพิมพ์และหนังสือพิมพ์ออนไลน์**

การเขียนรายการอ้างอิงบทความในหนังสือพิมพ์คล้ายกับการเขียนรายการอ้างอิงบทความในวารสาร ต่างกันเพียงระบุวัน เดือน ปีของหนังสือพิมพ์แทนปีที่ เล่มที่และฉบับที่

**รูปแบบ**

ชื่อผู้เขียนบทความ. (วันเดือนปีที่พิมพ์). ชื่อบทความ. *ชื่อหนังสือพิมพ์,* เลขหน้า.

**รูปแบบหนังสือพิมพ์ออนไลน์**

ชื่อผู้เขียนบทความ. (วันเดือนปีที่พิมพ์). ชื่อบทความ. *ชื่อหนังสือพิมพ์.* สืบค้นจาก http://www.xxxxxxxx

**วิธีเขียนรายการอ้างอิงบทความในหนังสือพิมพ์และหนังสือพิมพ์ออนไลน์**

1) ใช้หลักการเดียวกับการเขียนรายการอ้างอิงบทความในวารสาร แต่เปลี่ยน*ปีที่พิมพ์* เป็น วันเดือนปีที่พิมพ์

2) หนังสือพิมพ์ออนไลน์ ใช้หลักการเดียวกับการเขียนรายการอ้างอิงบทความในหนังสือพิมพ์ แต่ไม่ต้องระบุเลขหน้า และใช้คำว่า *สืบค้นจาก* สำหรับงานภาษาไทย และ *Retrieved from* สำหรับงานภาษาต่างประเทศ ตามด้วย URL

**ตัวอย่าง**

นาตยา คชินทร. (24 สิงหาคม 2560). เครื่องตรวจหารอยลายนิ้วมือแฝงบน โลหะ. *เดลินิวส์,* น. 23.

ศรยุทธ เทียนสี. (21 สิงหาคม 2561). ตลาดรีเทลกับการเปลี่ยนแปลง. *ไทยโพสต์.* สืบค้นจาก https://www.thaipost.net/main/detail/15804

Chang, K. (2017, December 13). The great red spot descends deep into Jupiter. *The New York Times.* Retrieved from https://www.nytimes.com

Nir, S. M. (2017, August 24). The village voice sheds print edition. *Bangkok Post,* p. B6.

**4.3.10 รายงานทางเทคนิค และรายงานการวิจัย**

**รูปแบบ**

ชื่อผู้แต่ง. (ปีที่พิมพ์). *ชื่อเรื่อง* (หมายเลขเอกสาร). สถานที่พิมพ์: สำนักพิมพ์.

**รูปแบบอิเล็กทรอนิกส์**

ชื่อผู้แต่ง. (ปีที่พิมพ์). *ชื่อเรื่อง* (หมายเลขเอกสาร). สืบค้นจาก http://www.xxxxx

**วิธีเขียนรายการอ้างอิงรายงานทางเทคนิคและรายงานการวิจัย**

1) ชื่อผู้แต่ง ปีที่พิมพ์ ชื่อเรื่อง สถานที่พิมพ์ สำนักพิมพ์ ใช้หลักการเดียวกับการเขียนรายการอ้างอิงหนังสือ

2) ในกรณีที่ปรากฎหมายเลขเอกสาร เช่น หมายเลขรายงาน (Report Number) หมายเลขสัญญา (Contract Number) ให้ระบุไว้ในเครื่องหมายวงเล็บต่อจากชื่อเรื่อง

3) จบรายการด้วยเครื่องหมายมหัพภาค ( . )

4) สำหรับรายงานทางเทคนิคและรายงานการวิจัยแบบอิเล็กทรอนิกส์ ใช้คำว่า *สืบค้นจาก* สำหรับงานภาษาไทย และ *Retrieved from* สำหรับงานภาษาต่างประเทศ ตามด้วย URL

**ตัวอย่าง**

**1. รายงานที่ผู้แต่งเป็นหน่วยงาน**

คณะกรรมการสิทธิมนุษยชนแห่งชาติ. (2549). *รายงานการวิจัยการได้รับสิทธิใน บริการการศึกษาขั้นพื้นฐานจากรัฐ: ตามรัฐธรรมนูญแห่งราชอานาจักรไทย*

*พุทธศักราช 2540 มาตรา 43.* กรุงเทพฯ : สำนักงานคณะกรรมการสิทธิ

มนุษยชนแห่งชาติ.

สำนักงานเลขาธิการสภาการศึกษา. (2557). *รายงานการวิจัยและพัฒนา เรื่องรูปแบบการบริหารจัดการสถานศึกษาขั้นพื้นฐาน.* สืบค้นจาก http://www.moe.go.th/moe/th/news/detail.php?NewsID=4117

8&Key=news20

U.S. Department of Health and Human Services, National Institutes of Health, National Heart, Lung, and Blood Institute. (2003). *Managing asthma: A guide for schools* (NIH Publication No.02- 2650). Retrieved from http://www.nhlbi.nih.gov/health/prof/

lung/asthma/asth\_sch.pdf

**2. รายงานที่ผู้แต่งเป็นบุคคล**

สุภารักษ์ เมินกระโทก. (2559). *รายงานวิจัยสถาบันเรื่องการใช้ระบบยืม-คืน หนังสือด้วยตนเองของนักศึกษาและคณาจารย์ กรณีศูนย์บรรณสารและ สื่อการศึกษา มหาวิทยาลัยเทคโนโลยีสุรนารี* (รหัสโครงการ 57–02-04). สืบค้นจาก http://sutir.sut.ac.th:8080/sutir/handle/123456789/

5901

Kessy, S. S. A., & Urio, F. M. (2006). *The contribution of microfinance institutions to poverty reduction in Tanzania* (Research Report

No. 06.3). Retrieved from Research on Poverty Alleviation website:

http://www.repoa.or.tz/documents\_storage/Publications/

Reports/06.3\_Kessy\_and\_Urio.pdf

**3. รายงานฉบับย่อใส่หมายเลขรายงานฉบับย่อในวงเล็บ**

Employee Benefit Research Institute. (1992, February). *Sources of health insurance and characteristics of the uninsured* (Issue Brief No. 123).Washington, DC: Author.

**4.3.11 รายงานการประชุม สัมมนาวิชาการ**

**1. รายงานการประชุมที่พิมพ์เผยแพร่** เมื่อนำมาพิมพ์รวมเล่มจะมีลักษณะ เป็นบทความ ใช้หลักการเดียวกันกับการเขียนรายการอ้างอิงบทความในหนังสือรวมเรื่อง

**รูปแบบ**

ชื่อผู้เขียนบทความ. (ปีที่พิมพ์). ชื่อบทความ. ใน ชื่อบรรณาธิการ (บรรณาธิการ หรือ Ed. หรือ Eds.). *ชื่อการประชุม* (หน้า). สถานที่พิมพ์: สำนักพิมพ์. doi:xxxxxxx (ถ้ามี)

**วิธีเขียนรายการอ้างอิงรายงานการประชุมที่พิมพ์เผยแพร่**

1) ชื่อผู้เขียนบทความ ปีที่พิมพ์ ชื่อบทความ ชื่อบรรณาธิการ ใช้หลักการเดียวกันกับการเขียนรายการอ้างอิงบทความในหนังสือรวมเรื่อง

2) ชื่อการประชุมซึ่งเป็นชื่อเฉพาะ ให้ระบุตัวแรกของทุกคำเป็นตัวพิมพ์ใหญ่ ยกเว้นคำนำหน้านาม คำบุพบท และคำสันธาน เว้นแต่ว่าคำดังกล่าวเป็นคำแรกของชื่อการประชุมหรือความยาวเกิน 6 ตัวอักษร

3) เลขหน้าใส่ในวงเล็บ ใช้คำว่า *หน้า* สำหรับงานภาษาไทย และ *p.* กรณีหน้าเดียว และ *pp.* กรณีหลายหน้าสำหรับงานภาษาต่างประเทศ ตามด้วยเลขหน้า

4) สถานที่พิมพ์ สำนักพิมพ์ ใช้หลักเดียวกันกับการเขียนรายการอ้างอิงหนังสือ

จบข้อความด้วยเครื่องหมายมหัพภาค ( . )

5) หากมี DOI กำกับ ให้ระบุไว้ท้ายรายการ

**ตัวอย่าง**

วิจิตร ศรีสอ้าน. (2540). ข้อมูลสารสนเทศในการตัดสินใจวางระบบการศึกษา ไร้พรมแดน “แผนมทส”. ใน *เอกสารการสัมมนาวิชาการเรื่อง เทคโนโลยี สารสนเทศเพื่อการจัดการยุคโลกไร้พรมแดน* (หน้า 2-12). นครราชสีมา: สำนักวิชาเทคโนโลยีสังคม มหาวิทยาลัยเทคโนโลยีสุรนารี.

Cline, W.O. (2014). New and emerging diseases of blueberry. In Kooten, O. V. & Brouns, E. (Eds.). *Proceedings of the Xth International Symposium on Vaccinium and Other Superfruits*(pp. 45-50). Belgium: ISHS.

**ตัวอย่าง (ต่อ)**

Li, X., Chen, L.H., & Zhang, N. (2014). Linear regression and statistical analysis of Shear strength parameters. In Zhang, L.M., Wang, Y., Wang, G. & Li, D.Q. (Eds.). *Geotechnical Safety and Risk IV. Proceedings of the Fourth International Symposium on Geotechnical Safety and Risk* (pp. 139-144). Boca Raton, FL: CRC Press.

**2. รายงานการประชุมที่เผยแพร่สม่ำเสมอ**

**รูปแบบ**

ชื่อผู้เขียนบทความ. (ปีที่พิมพ์). ชื่อบทความ. ใน ชื่อบรรณาธิการ (บรรณาธิการ หรือ Ed. หรือ Eds.). *ชื่อการประชุม, ปีที่หรือเล่มที่*(ฉบับที่), เลขหน้า. doi:xxxxxxx (ถ้ามี)

**วิธีเขียนรายการอ้างอิงรายงานการประชุมที่เผยแพร่สม่ำเสมอ**

1) ใช้หลักการเดียวกันกับการเขียนรายการอ้างอิงบทความวารสาร

2) หากมี DOI กำกับ ให้ระบุไว้ท้ายรายการ

**ตัวอย่าง**

Goldin-Meadow, S., So, W. C., Ozyurek, A., & Mylander, C. (2008). The natural order of events: How speakers of different languages represent events nonverbally*. Proceedings of the National Academy of Sciences, 105*(27), 9163–9168. doi:10.1073/pnas.0710060105

Smith, F. F., & Reynolds, H. T. (1996). Principles, definitions and scope of integrated control. *Proceedings* *FAO Symposium. Integrated Pest Control, 1*, 11-17.

**3. เอกสารที่เผยแพร่เฉพาะในการประชุม** ให้ระบุเดือนที่มีการประชุม หากเป็นไปได้

**รูปแบบ**

ชื่อผู้แต่ง. (เดือน ปี). *ชื่อเรื่อง*. ชื่อเอกสาร,สถานที่พิมพ์.

**วิธีเขียนรายการอ้างอิงเอกสารที่เผยแพร่เฉพาะในการประชุม**

1) ชื่อผู้แต่ง ใช้หลักการเดียวกันกับการเขียนรายการอ้างอิงหนังสือ

2) ระบุเดือน ปีที่มีการประชุม ใส่ไว้ในเครื่องหมายวงเล็บ ( )

3) ชื่อการประชุม ใช้หลักการเดียวกับการเขียนอ้างอิงรายงานการประชุมที่พิมพ์เผยแพร่ ตามด้วยเครื่องหมายจุลภาค ( , )

4) สถานที่พิมพ์ ใช้หลักการเดียวกันกับการเขียนรายการอ้างอิงหนังสือ 5) จบรายการด้วยเครื่องหมายมหัพภาค ( . )

**ตัวอย่าง**

อรสา ภาววิมล. (กรกฎาคม 2560). *นโยบายด้านอาณาบริเวณศึกษากับ การพัฒนาประเทศ.* เอกสารประกอบการประชุมวิชาการระดับชาติ

เรื่อง การจัดอาณาบริเวณศึกษาในประเทศไทย,กรุงเทพฯ.

**4. บทคัดย่อรายงานการประชุมที่สืบค้นได้แบบออนไลน์**

**รูปแบบ**

ชื่อผู้แต่ง. (เดือน ปี). *ชื่อเรื่อง*. ชื่อเอกสาร.บทคัดย่อ สืบค้นจาก http://www.xxxxxxx

**วิธีเขียนรายการอ้างอิงรายงานการประชุม**

1) ชื่อผู้แต่งใช้หลักการเดียวกันกับการเขียนรายการอ้างอิงหนังสือ

2) ใช้คำว่า *บทคัดย่อ* *สืบค้นจาก* สำหรับงานภาษาไทย และ *Abstract retrieved from* สำหรับงานภาษาต่างประเทศ ตามด้วย URL